**Chastity Belt** é unha banda de indie rock/indie pop estadounidense formada en 2010 e procedente de Walla Walla, Washington. O grupo está composto por Julia Shapiro, Lydia Lund, Annie Truscott e Gretchen Grimm. Chastity Belt toca unha mestura de rock alternativo, rock and roll, noise pop e pop. A banda leva publicados dous álbums de estudio, *No Regerts* (2013), e *Time to Go Home* (2015).

Historia
--------

O grupo formouse en Walla Walla, Washington, no ano 2010 mentres os seus membros estudaban no Whitman College, coa líder da banda Childbirth Julia Shapiro como vocalista principal e guitarrista, e coa guitarrista principal Lydia Lund, a baixista Annie Truscott e a batería Gretchen Grimm. Chastity Belt toma un achegamento humorístico aos estereotipos e costumes femininos nas súas letras, desafiando as normas de xénero e a feminidade como unha construción.

A banda editou o seu primeiro álbum de estudio, *No Regerts*, o 13 de agosto de 2013 a través de Help Yourself Records. O seu segundo álbum de estudio, *Time to Go Home*, foi publicado o 24 de marzo de 2015 polo selo Hardly Art, recibindo críticas positivas. O seu terceiro álbum de estudio, *I Used to Spend So Much Time Alone*, apareceu o 2 de xuño de 2017, tamén a través de Hardly Art.

Tras un breve descanso en 2018, o grupo anunciou o 10 de xuño de 2019 que o seu cuarto álbum publicaríase co nome de *Chastity Belt* o día 20 de setembro. O sinxelo "Ann's Jam" lanzouse xunto co anuncio. Escribindo para a revista *The Fader*, Alex Robert Ross chamouno "o álbum máis exuberante e con son máis lúgubre do cuarteto ata o momento". Tras o seu lanzamento, Abby Jones de *Pitchfork* descriu o álbum como "o máis ensoñador e tranquilo" dos seus traballos.

Discografía
-----------

| Álbum | Ano | Selo |
| --- | --- | --- |
| *No Regerts* | 2013 | Help Yourself |
| *Time to Go Home* | 2015 | Hardly Art |
| *I Used to Spend So Much Time Alone* | 2017 | Hardly Art |
| *Chastity Belt* | 2019 | Hardly Art |

Notas
-----

1. ↑  "Chastity Belt | Biography & History". *AllMusic* (en inglés). Consultado o 2019-03-18.
2. ↑  "No Regerts - Chastity Belt | Songs, Reviews, Credits". *AllMusic* (en inglés). Consultado o 2019-03-18.
3. ↑  "Chastity Belt: No Regerts". *Pitchfork* (en inglés). Consultado o 2019-03-19.
4. ↑  "Time to Go Home - Chastity Belt | Songs, Reviews, Credits". *AllMusic* (en inglés). Consultado o 2019-03-19.
5. ↑  "Chastity Belt: Time to Go Home". *Pitchfork* (en inglés). Consultado o 2019-03-19.
6. ↑  "Time to Go Home by Chastity Belt" (en inglés). Consultado o 2019-03-19.
7. ↑  "Chastity Belt: I Used to Spend So Much Time Alone". *Pitchfork* (en inglés). Consultado o 2019-03-19.
8. ↑  "Chastity Belt Announce New Self-Titled Album, Release "Ann’s Jam"". *Spin*. 2019-07-10. Consultado o 2020-09-21.
9. ↑  "Chastity Belt open up about their Jay Som-produced new album". *The FADER* (en inglés). Consultado o 2022-07-04.
10. ↑  "Chastity Belt: Chastity Belt". *Pitchfork* (en inglés). Consultado o 2022-07-04.

Véxase tamén
------------

### Ligazóns externas

* Perfil de Facebook oficial

|  |  |
| --- | --- |
| Control de autoridades | 
* Wd: Q19681296
* Discogs: 3440479
* ISNI: 0000 0004 6981 4264
* MusicBrainz: ID
* Songkick: 5312223

 |